# **DECIZIA ETAPEI DE ÎNCADRARE**

## Nr. din .04.2019

Ca urmare a solicitării de emitere a acordului de mediu adresate de **SC RAFFLES ENERGY SRL** din București, sector 1, B-dul Mareșal Alex. Averescu, nr.15A, înregistrată la APM Suceava cu nr. 2377 din 04.03.2019, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,
* ***Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE privind evaluarea efectelor anumitor proiecte publice şi private asupra mediului*,**

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 15.04.2019, că proiectul **“Lucrări pregătitoare provizorii, foraj și probe de producție la sonda Băineț 2 Vest”,** propus a fi amplasat în extravilanul comunei Frătăuții Noi, jud. Suceava, nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit neefectuarea evaluării impactului asupra mediului sunt următoarele:

**a)** *dimensiunea şi concepţia întregului proiect -* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa nr.2, la pct.2, lit.e – instalații industriale de suprafață pentru extracția cărbunelui, petrolului, gazelor naturale și minereurilor, precum și a șisturilor bituminoase.

Locatia sondei de explorare - deschidere Baineț 2 Vest, se afla în extravilanul comunei Fratautii Noi, judetul Suceava, in partea nordica estica a comunei.

Sonda de explorare Băineț 2 Vest este situată la aproximativ 1,5 Km SV  
de sonda Băineț - 1 (sondă aflată în producție); la 2,5 km de granița de N a României; ca 1,3 km E de Stația de procesare a gazelor CPU Bilca, având următoarele coordonate:

X = 716 156m (Nord) Longitudine: 25°54'43,00" Est

Y = 568 254m (Est) Latitudine: 47°56'27,00" Nord

Pentru realizarea obiectivului “Lucrări pregătitoare provizorii, foraj şi probe de producţie la sonda 953 C Frasin” este necesară o suprafaţă totală de 4400 mp, teren arabil închiriat de la persoane fizice.

Terenul necesar amplasării instalaţiei de foraj se află în extravilanul localităţii Frătăuții Noi.

După terminarea fazei de amenajare a locatiei sondei, care consta in decopertarea stratului de pamant fertil pe toata suprafata de 4400 mp, asezarea dalelor de beton peste o folie de plastic, urmeaza mobilizarea instalatiei de foraj si apoi executarea lucrărilor propriu-zise de foraj, conform programului de constructie prevăzut in proiectul tehnic. Procesul tehnologic de forare al unei sonde constă in săparea unui put cu diametre descrescătoare, de la suprafată si pană la baza stratului productiv cu ajutorul unui sistem rotativ-hidraulic actionat de la suprafată. Procesul de foraj se realizează in intregime cu mijloace mecanizate (instalatia de foraj). Metoda de foraj rotativă este caracterizată prin actionarea elementului de dislocare (sapa de foraj) cu ajutorul garniturii de prăjini de foraj de la suprafaTă. La această metodă de foraj este absolut necesar ca in timpul lucrului sapei, detritusul (roca sfaramată) să fie indepărtat permanent de pe talpa sondei si transportat la suprafaTă, iar sapa trebuie răcită, lucru realizat de fluidul de foraj.

Fluidul de foraj este pompat de la suprafată cu ajutorul pompelor cu pistoane tip 2 PN700, prin interiorul prăjinilor de foraj. După ce iese prin orificiile sapei fluidul de foraj se incarcă cu detritus pe care-l transportă la suprafată prin spatiul inelar dintre prăjini si peretii găurii de sondă. La suprafată fluidul de foraj este curătat cu ajutorul sitelor vibratoare si al separatoarelor de tip hidrociclon, detritusul fiind depozitat intr-o habă metalică cu capacitatea de 40 m3, iar fluidul de foraj curat este reintegrat in fluxul tehnologic de foraj. In prima sectiune (300m) se va utiliza fluid de foraj natual (pe baza de barita si bentonita, fara adititvi) pentru evitarea poluarii accidentale a apelor subterane de suprafata.

In procesul de foraj, fluidul este vehiculat in circuit inchis, astfel incat printr-o exploatare normală nu au loc pierderi pe faze. După executarea forajului fiecărui interval are loc consolidarea găurii de sondă prin tubarea acestuia cu ajutorul unor coloane din tevi de otel avand diametrul corespunzător intervalului săpat. Tubarea sondei reprezintă operatia de introducere in gaura de sondă a unor burlane metalice cu scopul de a consolida gaura de sondă si de a crea canalul sigur de exploatare a hidrocarburilor.

Prin executarea operatiei de tubare se are in vedere:

- consolidarea peretelui găurii de sondă.

- impiedicarea contaminării apelor de suprafată cu fluidele aflate in sondă

- izolarea stratelor care contin hidrocarburi (petrol sau gaze) a căror exploatare se urmăreste, prevenind contaminarea cu acestea a apelor de suprafată;

Pentru forajul sondei Bainet 2 Vest se va folosi o instalatie de foraj mica (de exemplu P 80), care se foloseste in general la reparatiile capitale ale sondelor, data fiind adancimea redusa a obiectivelor de investigat. Se va instala un conductor diam 16“ pina la adancimea de 15 m acesta avand rolul de ghidare. Pentru inchiderea unor straturi nisipoase de suprafata de va fora cu o sapa de 12 ¼ “ care se va tuba si cimenta la zi cu coloana de 9 5/8“ .

Dupa efectuarea testelor de presiune in coloana de 9 5/8“ acestea avind rolul de a verifica cit de etansa este coloana se va relua forajul cu o sapa de 8 ½“ pina la adancimea proiectata a sondei. Urmeaza a se efectua investigatiile geofizice in gaura libera pentru a determina foarte exact geologia structurilor traversate iar la finalizare se va tuba cu coloana de 7“ si cimenta la zi.

Odata finalizat procesul de foraj se va trece la testarea stratelor potential productive utilizind un separator pentru separarea gazelor de eventualele urme de apa din zacamint daca exista. La finalizarea testelor de productie toate echipamentele se vor demobiliza dupa locatia sondei urmind ca sonda sa treaca in conservare cu avizul Agentiei Nationale de Resurse Minerale pentru o perioada de timp pina la construirea unor facilitati de productie (conducta de aductiune).

Dizlocuirea sparturilor de roca (detritus) din gaura de sonda se face cu ajutorul fluidului de foraj care in miscarea ascensionala antreneaza la suprafata aceste bucati de roca (detritus). Odata ajunse la suprafata acestea sunt separate de fluidul de foraj cu ajutorul unor site si colectate pentru ca apoi sa fie transportate cu mijloace autorizate catre locuri special amenajate.

Dupa finalizarea forajului si a testelor de productie se va trece la redarea in circuitul agricol a suprafetei de teren (scoase temporar din circuitul agricol) si readucerea terenului la starea de folosinta avuta initial.

Constructia sondei include:

- conductorul 16” care are rol de ghidare a coloanelor de 9 5/8” si 7”;

- coloana 9-5/8” tubat pina la adancimea de 200m, pentru inchiderea stratelor de suprafata in care sunt posibile pierderi de circulatie;

- coloana de exploatare de 7” tubata pina la adancimea de 600m pentru a permite efectuarea probelor de productie si eventual, exploatarea sondei.

*Modul de asigurare al utilitatilor:*

Alimentarea cu apă potabilă a personalului care deserveşte instalaţia de foraj se va realiza prin achiziţionare (de către contractorul lucrărilor) de apă potabilă îmbuteliată în PET-uri de plastic.

Alimentarea cu apă tehnologică a instalaţiei de foraj se va realiza prin transportul cu cisterna, prin grija executantului de la o sursă autorizată şi contorizată.

Apa, este folosită în scop tehnologic şi igienico-sanitar şi constituirea rezervei de combatere a incediilor. Circuitul de utilizare a apei în cadrul instalaţiilor de foraj exclude teoretic posibilitatea formării şi evacuării de ape uzate, apa fiind utilizată în circuit închis. Apa tehnologică este consumată (intră în produs) la prepararea şi corectarea caracteristicilor fluidelor de foraj, precum şi pentru răcire.

Necesarul de apă tehnologică trebuie să asigure compensarea debitelor de apă şi a pierderilor prin evaporare.

Dacă în mod teoretic circuitul apei este închis, practic ca urmare a neetanşeităţilor se produc scurgeri de apă din instalaţiile interioare de distribuţie şi alimentare, care în contact cu platforma careului sondei pot genera ape uzate.

Apa utilizată în scop igenico-sanitar este de regulă transportată cu cisterna din surse autorizate, stocată în rezervoare metalice sau din material plastic.

Careul sondei este prevăzut cu rigole şi canale interioare de colectare a apelor uzate tehnologice şi pluviale potenţial impurificate. Apele uzate colectate sunt conduse la bazine de colectare care sunt executate din tablă de oţel (habe).

**Lucrări necesare organizarii de șantier:**

Pentru organizarea de șantier s-a decopertat stratul fertil pe o adâncime de cca 30cm și s-a depozitat la marginea locației. Căile de acces au fost amenajate cu dale de beton de dimensiuni 3mx1mx0,2m montate pe un strat de nisip sub care s-a așezat folie de plastic aceasta având rolul de a împiedica pătrunderea în sol a eventualelor scurgeri de uleiuri de la autovehicule sau alte echipamente.

Organizarea de santier este pe locatia sondei.

Impactul asupra mediului a lucrărilor organizării de șantier este minim. Nu sunt surse de poluanți de mediu în timpul efectuării lucrărilor de pregătire a locației sondei iar dacă accidental se produc accidente ca de exemplu scăpari accidentale de soluții potențial poluante pe sol se va interveni imediat cu substanțe absorbante pentru minimizarea efectelor.

Conform criteriilor de selecţie din Anexa 3 la Legea nr. 292/2018 privind evaluarea impactului anumitor proiecte publice şi private asupra mediului:

**b**) *cumularea cu alte proiecte existente şi/sau aprobate*:

Nu este cazul, sondele fiind de explorare - prospecţiune gaze. În cazul în care după testarea capacităţii zăcământului se dovedeşte că acesta este eficient din punct de vedere economic, se va proiecta şi executa conductă de transport gaze de la sondă la cel mai apropiat grup de gaze din zonă.

**c)** *utilizarea resurselor naturale, în special a solului, a terenurilor, a apei şi a biodiversităţii*:

Pentru descoperirea de noi rezerve de gaz metan, s-a prevăzut săparea sondei de explorare – prospecţiune gaze Băineț 2 Vest, având scopul obţinerii de date necesare precizării aranjamentului structural, stabilirii succesiunii litostratigrafice şi determinării conţinutului în fluide al colectoarelor transversale şi a celor ca posibil gazeifere de informatica seismic. Amplasamentul sondelor de explorare este determinat de informaţiile geologice si seismice existente la data prognozării lucrării cu privire la existenţa stratului în care s-au acumulat hidrocarburile.

Pentru realizarea obiectivului sunt necesare următoarele :

- amenajare platformă : piatră spartă, nisip;

- foraj sondă :apă tehnologică.

**d**) *cantitatea şi tipurile de deşeuri generate/gestionate*:

Deşeurile rezultate din activitatea de foraj sunt :

* detritusul ;
* apă de zăcământ;
* deşeurile de ambalaje ;
* deşeuri menajere.
* *Detritusul* este adus la suprafaţă de fluidul de circulaţie şi separat din acesta cu ajutorul instalaţiilor de curăţire. Detritusul este colectat în haba metalică de stocare, de unde este încărcat cu un utilaj cu cupă în autocamion şi transportat de către contractorul de foraj la un depozit autorizat.
* *Deşeurile de ambalaje ;* ambalajele materiilor prime sunt :
* butoaie metalice, care se reutilizează ;
* ambalaje din hârtie şi carton care se colectează şi se predau la unităţile de colectare autorizate.
* *Deşeurile menajere*, sunt precolectate în containere (pubele) amplasate în careul sondei.

Eliminarea deşeurilor menajere se face prin depozitare finală la un depozit autorizat. Se estimează o cantitate de 1 m3 de deşeuri menajere.

Ambalajele rămase după consumarea chimicalelor, necesare pentru fluidul de foraj, sunt recuperate şi transportate la magazia de chimicale a contractorului de foraj.

**e)** *poluarea şi alte efecte negative*:

Amplasamentul sondelor este situat la distanta fata de receptorii protejati -locuinte, nefiind o sursa de poluare fonica.Lucrarile de foraj si probe de productie au impact nesemnificativ asupra calitatii atmosferei în zona de lucru.

**f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, alimentarea utilajelor cu carburanţi se face numai la staţiile de distribuţie carburanţi autorizate;

Prin montarea la gura puţului a sistemelor de etanţare şi a instalaţiilor de prevenire a erupţiilor se asigură sonda împotriva eventualelor accidente.

**g)** *riscurile pentru sănătatea umană*:

Aspectele de mediu pot fi generate de traficul greu pentru transportul instalaţiilor de foraj şi a anexelor şi aprovizionarea cu materiale şi zgomotul produs de activitatea desfăşurată.

Pentru limitarea preventivă a zgomotului, vibraţiilor şi a emisiilor poluante din gaze de eşapament produse de autovehiculele grele, sunt luate următoarele măsuri:

* folosirea cu precădere a drumurilor care ocolesc localităţile;
* reducerea vitezei de deplasare şi menţinerea stării tehnice corespunzătoare a mijloacelor de transport;
* limitarea emisiilor din gazele de eşapament prin verificări tehnice periodice ale autovehicuelelor;
* amenajarea drumurilor de acces cu platforme de circulaţie dimensionate corespunzător gabaritelor mijloacelor de transport şi întreţinerea permanentă într-o stare bună a acestora;
* în scopul reducerii nivelului de zgomot la limita incintei careului sondei, manipularea materialului tubular se va face cu atenţie pentru evitarea lovirii ţevilor;

**2. Localizarea proiectului**

a) *utilizarea actuală şi aprobată a terenurilor*: conform certificatului de urbanism nr. 12/01.03.2019 eliberat de Primăria Comunei Frătăuții Noi, terenul este situat în extravilanul comunei Frătăuții Noi, având categoria de folosinţă teren arabil.

b) *bogăţia, disponibilitatea, calitatea şi capacitatea de regenerare relative ale resurselor naturale ( inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*: nu este cazul.

h). *posibilitatea de reducere efectivă a impactului -* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

II. Motivele pe baza cărora s-a stabilit necesitatea efectuării/neefectuării evaluării adecvate sunt următoarele:

- proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, deoarece amplasamentul proiectului nu se suprapune cu nicio arie naturală protejată de interes comunitar.

1. Motivele pe baza cărora s-a stabilit necesitatea neefectuării evaluării impactului asupra corpurilor de apă: pentru proiectul propus autoritatea competentă în domeniul gospodăririi apelor A.B.A. SIRET - Bacău a eliberat Avizul de gospodărire a apelor nr. 78 din 08.04.2019;

Întrucât s-a decis că evaluarea impactului asupra mediului nu este necesară pentru proiectul cu caracteristicile prezentate anterior, se impun următoarele condiţii de realizare a proiectului pentru evitarea sau prevenirea eventualelor efecte negative semnificative asupra mediului:

1. investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism nr. 12/01.03.2019 eliberat de Primăria Comunei Frătăuții Noi.
2. se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.
3. se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi. Ambalajele rămase dupa consumarea chimicalelor sunt recuperate si transportate la magazia de chimicale a contractorului de foraj.
4. apele de zăcământ care ar putea rezulta de la probele de producție vor fi colectate în haba metalica si apoi transportate cu autovidanja la o sonda de injectie autorizata.
5. nivelul de zgomot generat de desfăşurarea lucrărilor se va încadra în prevederile SR 10009/2017- acustica - limite admisibile ale nivelului de zgomot din mediul ambiant;
6. detritusul si fluidul rezidual se va transporta de catre contractorul de foraj la un depozit autorizat.
7. manipularea si utilizarea substantelor chimice si a fluidelor de foraj se va face numai de catre operatori specializati,
8. la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;
9. sondele vor fi dotate cu instalatie completa de prevenire a eruptiilor, corespunzatoare categoriei sondei si evaluarii presiunii de zacamant, potrivit Regulamentului de Prevenire a Eruptiilor.
10. se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;
11. se vor obţine toate avizele prevăzute în certificatul de urbanism;
12. La finalizarea investiţiei titularul are obligaţia de a solicita emiterea autorizaţiei de mediu;

**Condiţii impuse pentru organizarea de şantier**:

* se va avea în vedere execuţia rapidă a lucrărilor şi încadrarea în termenul de realizare a investiţiei,
* utilajele de construcţii se vor alimenta cu carburanţi numai de la staţii de distribuţie carburanţi autorizate;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;
* titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Vasile OŞEAN**

|  |  |
| --- | --- |
| **Şef Serviciu**  **Avize, Acorduri, Autorizaţii,** | **Şef Serviciu**  **Calitatea Factorilor de Mediu,** |
| **Intocmit,** |  |